ડેકોરેટિવ થાળી તમને મેટલ, સ્ટીલ, ઍક્રિલિક, પ્લાસ્ટિક વગેરે મટીરિયલમાં જોવા મળે છે. એ સાથે થાળીમાં તમને વિવિધ પૅટર્ન જોવા મળશે જેમાં LED, થાળી, મિરર વર્ક, મીનાકારી વર્ક, બાંધણીના કાપડથી ડેકોરેટ કરેલી થાળી હોય છે. મેંદી જેવો જ એક કોન આવે છે જે તમને મલ્ટી કલરમાં મળી રહે છે. એ કોનથી પણ થાળીને સજાવવામાં આવે છે. એ સિવાય જરદોસી વર્ક, બીડ્સ વર્કર્‍માં પણ તમને વિવિધતા જોવા મળે છે. તમને એવી પણ થાળી જોવા મળશે જેમાં વર્ક આખી થાળીમાં કરેલું હશે તો અમુક થાળીમાં વર્ક તમને માત્ર થાળીની કિનારી પર જ જોવા મળશે. માત્ર કિનારી પર વર્ક કરેલી થાળી સિમ્પલ અને સોબર લુક આપે છે. બધાં મટીરિયલની થાળીમાં તમે બધી ડેકોરેશનની વસ્તુ નથી વાપરી શકતા. તમે ઍક્રિલિક અને પ્લાસ્ટિકમાં એવું વર્ક ન કરી શકો જેમાં હીટ આપવાની હોય. એમાં તમે સ્ટોન, થ્રેડ, બાંધણી વર્ક જ કરી શકો છો. જો તમારે લાંબા સમય માટે થાળી લેવી હોય તો સ્ટીલની થાળી બેસ્ટ છે. ઘણા લોકો રક્ષાબંધનમાં લીધેલી થાળી આગળ જઈ ગણપતિ સમયે પણ વાપરે છે. થાળીમાં તમને નાની, મીડિયમ અને મોટી સાઇઝની થાળીઓ મળી રહે છે જેમાં નાની અને મીડિયમનું વેચાણ વધારે છે.